আন্দোলনকারীরা লাগাতার আট দিন রাস্তায় থেকে, বাংলাদেশের ‘সচেতন’ বলে দাবিদার নাগরিকদের চোখ খুলে দিয়েছে; অসচেতন নাগরিকদের ঘুম থেকে জাগিয়ে সচেতন করেছে। এই আন্দোলনের কারণেই আমরা বুঝতে পেরেছি আমাদের সমাজ এবং প্রশাসন কত মেকি, কত ছদ্মবেশ পরা। সীমাহীন আসমানের দিকে স্যাটেলাইট যাচ্ছে; ইন্টারনেট সেবা ফোর-জি থেকে ফাইভ-জিতে যাচ্ছে; নি¤œ আয়ের দেশ থেকে প্রমোশন পাচ্ছি আমরা। কিন্তু আমাদের ভেতরে যে এত ফাঁক-ফোকর, এত শুভঙ্করের ফাঁকি সেটা কেউ জানত না। আন্দোলনের কারণেই আমরা টের পেলাম, আন্দোলনের ষষ্ঠ-সপ্তম-অষ্টম দিনে, পুলিশ দিয়ে প্রত্যক্ষভাবে না করিয়ে, পুলিশের ছত্রছায়ায় সরকারদলীয় রাজনৈতিক সংগঠনের লোকজনকে দিয়ে নিরীহ ছাত্রছাত্রীদের ওপর কিভাবে হামলা করানো হয়; আমরা টের পেলাম ক্ষমতার মোহে মানুষ কত নিষ্ঠুর হতে পারে।